2004. aasta 9. septembri Nature avaldas uudise kreatsionistide pääsemisest teadusajakirja. Eelretsenseeritavas (kuigi väga madala impact indexiga) ajakirjas Proceedings of the Biological Society of Washington avaldatud artikli autor Stephen C. Meyer on Discovery Instituudi teadus- ja kultuurikeskuse direktor. Nimetatud asutus on «intelligent design'i» peamisi propageerijaid, siin inglisekeelsena nende «viisaastakuplaan», mis peaks viima kreatsionismi üldtunnustatuna baaskooliharidusse. Ühendriikides teebki muret just küsimuse politiseeritus, kristlik fundamentalism on kiiresti tugevnemas ja teaduse autoriteet lisab poliitilises võitluses palju plusspunkte. Kui mõelda Eesti kuulekusele USA-st pärinevatele suunistele, siis võib lootus, et - ah, meid see ei puuduta - osutuda õblukeseks.